Attentus lagði til að ráðgjafi stigi til hliðar Björn Þorfinnsson skrifar 5. nóvember 2019 07:30 Vinnueftirlitið fylgist með umhverfi vinnandi fólks . Fréttablaðið / Stefán Stjórnsýsla Stjórnendur Attentus höfðu sjálfir frumkvæði að því að nýr ráðgjafi tæki yfir verkefni sem fyrirtækið var fengið til að vinna í samstarfi við stjórnendur Vinnueftirlitsins . Í framhaldi var það sameiginleg ákvörðun þeirra og stjórnenda Vinnueftirlits að svo yrði . Fréttablaðið greindi frá því í gær að ráðgjafi fyrirtækisins hefði verið látinn víkja út af meintum dónaskap í garð starfsmanna Vinnueftirlitsins . „ Það var gert til að tryggja að ágreiningur , meðal annars um meint ummæli , bitnaði ekki á faglegri vinnu sem komin var af stað innan Vinnueftirlitsins . Samhliða var málið sett í faglegt ferli hjá stofnuninni og fengnir utanaðkomandi aðilar til að annast málið svo tryggja mætti hlutlausa málsmeðferð , “ segir Inga Björg Hjaltadóttir , einn eigenda Attentus .